Av retningslinjene for ordninga går det fram at dei byane som skal få tillit, skal setje i verk tiltak som verkar avgrensande på personbiltrafikken. Dei skal vise til resultat i form av sterkare vekst i talet på kollektivreiser enn i talet på personbilreiser, og dei skal bruke midlane til å styrkje kollektivtilbodets konkurransekraft. Det vi skal gjere i 2007, er ei evaluering av korleis tiltaka har verka etter desse kriteria. Men for 2006 vert sjølvsagt midlane tildelte etter dei gjeldande kriteria. Om ein etter evaluering i 2007 finn å måtte endre kriteria, kan eg ikkje seie noko om før me har gjort den nemnde evalueringa.